**ZAPISNIK**

**31. seje sveta Krajevne skupnosti Nova Gorica, ki je bila 24. 7. 2025, ob 18. uri v prostorih Krajevne skupnosti, Erjavčeva ulica 4, Nova Gorica**

**Prisotni:** Oton Mozetič, Mateja Humar, Iztok Nemec, Neli Skočaj, Darija Bratina, Ingrid Černe, Valter Adamič, Sanja Markočič, Vesna Vitez

**Odsotni-opravičeni**: Gregor Humar, Radovan Ličen, Bojan Horvat, Irena Jevšček

Predsednik sveta je preveril navzočnost. Seja Sveta je sklepčna. Predloga dopolnitev dnevnega reda ni bilo.

**Svetniki KS so soglasno (9 ZA) potrdili predlagani dnevni red** :

1. Potrditev zapisnika 30. seje Sveta KS Nova Gorica
2. Finančno poročilo o prireditvah KS (Glasbeni COCTAjl naše mladosti, Goriški dan) 13. in 14. 6. 2025
3. Zaprosila za mnenje o obratovanju v podaljšanem času

 – EDA center (potrditev sklepa dopisne seje)

 -Limitles lounge

1. Dopisi in vloge:

Pritožbe na motenje nočnega miru - »zabavišče« PLAŽA

Stanje dreves ob Vojkovi cesti (6.7.2025)

1. Pobuda ZKD za sodelovanje pri organizaciji prireditve Goriški dan 2026
2. Potrditev naročilnic
3. Vprašanja in pobude

**Ad1)**

Potrditev zapisnika 30. redne seje Sveta KS Nova Gorica

Na zapisnik ni bilo pripomb.

**Sklep 1.1: Sprejme se zapisnik 30. redne seje Sveta KS Nova Gorica.**

Sklep je bil soglasno sprejet.

**Ad 2)**

Finančno poročilo (pregled stroškov) o prireditvah KS ( Glasbeni COCTAjl naše mladosti, Goriški dan) 13. in 14. 6. 2025

**Goriški dan 14. 6. 2025**

Do 23.7.2025 so bili zbrani vsi evidentirani stroški in na KS dostavljena zahtevana dokumentacija. **Skupni stroški so bili 9.096,89 eur in so v okviru planiranih stroškov. Stroški nastopajočih v letošnji prireditvi** (BIG BAND NOVA, SRBSKO DRUŠTVO SLOGA in OHRIDSKI BISERI **) v skupni višini 4.800,0 eur** **so bili pokriti iz kvote EPK2025/MONG** in niso všteti v stroških KS.

**Prireditev** **Glasbeni COCTAjl naše mladosti 13. 6. 2025** (na ploščadi za KS)

**Skupni stroški so bili 960,00 eur in so v okviru planiranih** (1.600,00 eur). **Stroški treh nastopajočih peskih zborov/društev v skupni višini 900,00 eur so bili pokriti iz kvote EPK2025/MONG** in niso všteti v stroških KS. Prireditev je bila izvedena v tednih ljubiteljske kulture in zato oproščena SAZAS dajatve.

**Sklep 2.1.: Člani sveta so seznanjeni s pregledom dejanskih stroški prireditev Goriški dan** (14. 6. 2025**) in Glasbeni COCTAjl naše mladosti** (13. 6. 2025)

Sklep je bil soglasno sprejet.

**Ad 3)**

Zaprosila za mnenje o obratovanju v podaljšanem času:

* EDA center (potrditev sklepa dopisne seje)
* Limitles lounge

Predsednik Sveta KS je dal v obravnavo zapisnik korespondenčne seje o potrditvi

podaljšanja obratovalnega časa gostinskega obrata EDA center

**Sklep 3.1.: KS izda pozitivno mnenje v postopku izdaje soglasja k podaljšanemu obratovalnemu času gostinskega lokala EDA center za leto 2025.**

Sklep je bil soglasno sprejet.

V zvezi z vlogo gostinskega lokala Bar Limitless lounge, Ulica Gradnikove brigade 13 Svet ugotavlja, da je gostinski lokal v območju stanovanj. Odlok Mestne občine Nova Gorica o merilih za določitev obratovalnega časa ne dovoljuje obratovanja gostinskih lokalov na zunanjih površinah po 24.00 uri.

**Sklep 3.2:** KS Nova Gorica izda pozitivno mnenje v postopku izdaje soglasja k podaljšanemu obratovalnemu času gostinskega lokala za termine:

Od ponedeljka do četrtka od 16.00 do 00.00 ure

Petek in sobota od 16.00 do 00.00 ure

Nedelja od 16.00 do 00.00 ure

Za termina Petek in sobota pa KS da (pogojno) pozitivno mnenje za čas od 00.00 do 2.00 pogojno, za notranjost lokala z zaprtimi stenami, ki ločijo notranjost lokala od zunanjih uporabljanih površin.

Sklep je bil soglasno sprejet.

**Ad 4)**

Dopisi in vloge:

Pritožbe na motenje nočnega miru - »zabavišče« PLAŽA

Stanje dreves ob Vojkovi cesti (6. 7. 2025)

Številni stanovalci v soseski »KARE 8« na Gradnikovih brigada so se pritožili na kaljenja nočnega miru v petek, 11. 7. 2025, po 22. uri zvečer. Glasbeni večer v zabavišču plaža hudo moti stanovalce  Gradnikovem brigade od 49 do 61. Glasba v teh nočnih urah presega se znosne »db«, zagotovo pa presega dovoljeno glasnost (Valter Adamič).

Posamezni svetniki KS so prejeli pripombe tudi od krajanov, ki živijo v Ščednah (Iztok Nemec).

Kaj se dogaja smo preverili na MONG (17.7.2025), Ugotovili smo, da so se najbližji sosedje pritožili na Občino in, da slednja problem rešuje z upravljalcem lokala: Gre dejansko za preseganje dovoljene glasnosti, ki je sicer regulirana z dovoljenjem za uporabo zvočnih naprav.

Dogovorili so se (tako je bilo pojasnilo odg. osebe MONG), da prireditve ob petkih umaknejo, za ostale dneve pa bodo kontrolirali nivo glasnosti, da ne bo presegel dovoljenega. Na Občini obljubljajo, da bodo v primeru nespoštovanja dogovora ukrepali v smislu prepovedi in sprejeli ustrezne sankcije..

**SKLEP 4.1:** Svet KS je bil seznanjen s pritožbami na motenje nočnega miru -»zabavišče« PLAŽA, (11. 7. 2025) kot tudi z dosedanjimi ukrepi MONG v zvezi s tem.

Na KS bomo budno spremljali učinke dogovorjenih ukrepov MONG.

Sklep je bil soglasno sprejet.

Stanje dreves ob Vojkovi cesti (6. 7. 2025)

Na KS smo prejeli e-mail z opisom slabega stanja in poškodovanih dreves na zelenici ob Vojkovi cesti, nad vrtovi na desni spodaj, pred tunelom v Rožno dolino z zahtevo za sanacijo nevarnega stanja.

Hiter pregled zemljiškega stanja kaže na to, da je večina parcel na tem območju privatnih in nam ni znano kakšen formalen status omenjena pot ima. Dejansko stanje in odgovornosti v zvezi s tem bomo preverili do naslednje seje Sveta KS.

**SKLEP 4.2:** KS preveri dejansko stanje in odgovornosti v zvezi z nevarno potjo ob Vojkovi cesti do naslednje seje Sveta KS.

Sklep je bil soglasno sprejet.

**Ad 5)**

Pobuda ZKD za sodelovanje pri organizaciji prireditve Goriški dan 2026 (dopis je priloga zapisnika)

Od Zveze kulturnih društev smo prejeli predlog za sodelovanje pri organizaciji Goriškega dneva v letu 2026.

Zveza kulturnih društev je v letih 2024 in 2025 v sklopu Evropske prestolnice kulture pripravila Dan ljubiteljske kulture, na katerem so sodelovala številna kulturna društva iz območja Mestne občine Nova Gorica in širše iz zamejstva. Zaradi odličnega odziva publike in zadovoljstva nastopajočih društev bi želeli z Dnem ljubiteljske kulture nadaljevati. Za naslednje leto (2026) predlagajo terminsko umestitev te prireditve v praznik novogoriške Krajevne skupnosti , ki se dogaja v sredini meseca junija. sodelovanje ZKD Nova Gorica pri Goriškem dnevu v smislu organizacije Dneva ljubiteljske kulture.

**SKLEP 5.1:** KS sprejme predlog za sodelovanje s ZKD pri organizaciji Goriškega dne 2026 z vključitvijo Dneva ljubiteljske kulture.

**SKLEP** **5.2:** Prvega skupnega sestanka za konkretizacijo dogovora o sodelovanju se udeleži predsednik KS.

 Sklepa sta bila soglasno sprejeta.

**Ad 6)**

Potrditev naročilnic

**Sklep 6.1: Potrdi se izdaja naročilnic:**

|  |  |  |  |
| --- | --- | --- | --- |
| **38/2025** | **Ksilodrum** | **Nastop s.Vintage, Coctail n. mladosti** | **500,00€** |
| **39/2025** | **SAZAS** | **Avtorske pravice, Goriški dan** | **500,00 €+DDV** |
| **40/2025** | **PHONDA d.o.o.** | **Ozvočenje, oder, Goriški dan** | **4.280,00€+DDV** |

Sklep je bil sprejet soglasno.

**Ad 7)**

Vprašanja in pobude

Seja se je zaključila ob 19.15

Številka: 900-14/2025

Zapisnik je bil sprejet na 32. seji, ki je bila 10. 9. 2025.

Zapisal:

Oton Mozetič

Predsednik Sveta KS Nova Gorica:

Oton Mozetič